CYBER คาดปีนี้ผลประกอบการโต 50-70%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

นายชนินทร์ วานิชวงศ์ กรรมการผู้จัดการ บริษัท ไซเบอร์แพลนเน็ต อินเตอร์แอคทีฟ (CYBER) เปิดเผยว่า บริษัทตั้งเป้าผลการดำเนินงานในแง่ของผลประกอบการโดยรวมในปี 2554 คาดว่าจะมีอัตราการเติบโตประมาณ 5070% เมื่อเปรียบเทียบกับปีที่ผ่านมา โดยเป็นการเติบโตที่มาจากธุรกิจพัฒนาซอฟต์แวร์เกม และสถาบันเสริมทักษะ Genius Planet
สำหรับแนวโน้มธุรกิจพัฒนาซอฟต์แวร์เกมปี 2554 คาดว่าจะขยายตัวต่อเนื่องจากปี 2553 โดยเฉพาะในตลาดต่างประเทศ แต่อาจจะไม่หวือหวามากนักเนื่องจากเป็นไปตามเทรนด์ของธุรกิจ ซึ่ง CYBER เตรียมรุกหนักในด้านการพัฒนาซอฟต์แวร์เกม โดยไตรมาสแรกปีหน้าเตรียมออกผลิตภัณฑ์ใหม่ๆ เพิ่มขึ้น เช่น เกมออนไลน์รูปแบบต่างๆ และเกมบน Facebook อีกหลายเกม